❓ какви са начините за определяне на обезщетението при птп във франция?
във франция обезщетението за неимуществени вреди при смърт на близък човек, вследствие от птп, се определя по справедливост, като с право на такова обезщетение е всеки, който е изградил особена лична привързаност към починалия. също така, преживелият съпруг (вкл. фактическия такъв), както и децата, които са били издържани от починалия, могат да претендират и за финансови загуби вследствие от смъртта на пострадалия. по по-различен начин се определя обезщетението за телесни повреди – за да определят това обезщетение застрахователите и съдилищата в страната използват таблица, която няма задължителен, но има препоръчителен характер. обезщетението при телесни повреди включва както претърпените неимуществени вреди, така и претърпените имуществени вреди, като се взимат предвид редица фактори - например възрастта на пострадалия, професията му и доколко ще може занапред да продължи да я упражнява, семейното му положение, периода на възстановяване, трайните негативни последици, които пострадалият ще продължава да търпи за в бъдеще и т.н.